**La biografia**

En el fons escriure una biografia no dista massa d’una redacció convencional, i per tant, respectarà l’essència de l’estructura de la narració: Introducció, desenvolupament i conclusió. De totes maneres hem de tenir en compte alguns aspectes:

**Abans d’escriure:**

Recopilar la informació necessària de la persona sobre la que es vol escriure per tal de saber el màxim de coses possibles. És important que aquesta informació estigui ben identificada cronològicament i geogràficament, per tal de poder redactar una biografia més completa i ordenada.

**Parts essencials**

La introducció ha de contenir aspectes essencials de la vida del personatge en qüestió: data i lloc de naixement (i mort en cas que sigui el cas), professió / ocupació, i una síntesi breu de quatre o cinc idees dels episodis més essencials de la seva vida.

El desenvolupament serà la part més extensa de la biografia. Hem de donar, a poder ser en ordre cronològic, tota la informació sobre la vida del personatge.

A la conclusió hi hem de recollir les parts més essencials que han fet que el personatge sigui especial, així com curiositats o alguna dada menys convencional.

**Relacions**

És interessant també realitzar associacions, tant de fets com d’idees de tot tipus. En aquest sentit podem incloure en el nostre relat a altres personatges que, directa o indirectament han tingut importància o influència a la seva vida. Si la biografia és d’un personatge anònim, totes aquestes referències es fan força més difícils.